**** 

**Disgrifiad Swydd**

# SWYDD: Cydlynydd Cyfathrebu ac Ymgyrchoedd

#  Codi Ymwybyddiaeth a Chefnogi Oedolion Ifanc sy’n Gofalu

CYFLOG: £26,446 y flwyddyn pro rata

HYD Y CONTRACT: Tymor penodedig tan 31 Mawrth 2024

ORIAU: 30 awr yr wythnos neu rannu swydd (mewn trefniant rhannu swydd, byddai un ymgeisydd yn canolbwyntio ar ogledd Cymru, tra byddai’r llall yn canolbwyntio ar Geredigion)

HAWL I WYLIAU: 27 diwrnod – gan gynnwys gwyliau banc

PENSIWN: 6%

CANOLFAN: Wedi lleoli o gartref gyda theithio o amgylch Ceredigion, Wrecsam,

 Conwy a Sir Ddinbych

CEFNOGAETH ORUCHWYLIO I: Wirfoddolwyr Posibl

DBS: Mae Uwch Archwiliad DBS yn ofynnol

**Diben y rôl**

Meithrin symudiad codi ymwybyddiaeth a dylanwadu cymhellgar a chynaliadwy led led Ceredigion, Conwy, Sir Ddinbych a Wrecsam lle mae Gofalwyr Ifanc ac Oedolion Ifanc sy’n Gofalu yn cael eu cydnabod, eu gwerthfawrogi a’u cefnogi.

**Ynglŷn â Credu**

Elusen yw Credu sy’n canolbwyntio ar yr unigolyn ac yn seiliedig ar gryfderau i roi cefnogaeth i Ofalwyr Ifanc ac Oedolion sy’n Gofalu. Rydym yn gweithredu trwy dimau lleol sy’n cael eu cefnogi gan reolwyr tîm a thîm a leolir mewn swyddfa fechan yn Llandrindod. Edrychwch ar [www.credu.cymru](http://www.credu.cymru).

**Amdanoch Chi:**

* A oes gennych yr angerdd a’r egni ynghyd â’r meddylfryd a sgiliau strategol i lunio ymgyrch lle mae gofalwyr ifanc ac oedolion ifanc sy’n gofalu yn cael eu cydnabod, eu gwerthfawrogi a’u cefnogi mewn ffordd sy’n gweithio iddynt hwy?
* A allech weithio’n effeithiol trwy ysgolion, gwasanaethau a chymunedau?
* A yw eich egwyddorion yn cydfynd ac yn cysylltu gyda’n hegwyddorion ni?
* I **werthfawrogi pob unigolyn** yn y ffordd rydym yn meddwl, yn siarad ac yn gweithredu. Rydym yn gwneud **caredigrwydd** yn flaenoriaeth.
* I **wrando** i ddeall
* I ganolbwyntio ar **gryfderau** pob unigolyn a **galluogi** pobl i rannu a defnyddio eu doniau lle y maent yn dymuno
* I ganolbwyntio ar y **deilliannau** sy’n cyfrif i’r unigolyn a gefnogwn, eu teuluoedd a’u cymunedau
* I wneud yr hyn sy’n cyfrif pan y mae’n cyfrif
* I werthfawrogi **perthnasoedd** a rhwydweithiau a adeiladwyd ar **ymddiriedaeth**
* I fod yn **ddewr** a gwneud yr hyn sy’n iawn, nid yr hyn sy’n hawdd
* I **fyfyrio a dysgu** a **rhoi lle i eraill** i fyfyrio a dysgu

Os mai eich ateb yw ‘ie’ cadarn, efallai eich bod wedi canfod eich llwyth.

**Sut i ymgeisio:** Anfonwch eich C.V. dros e-bost, ynghyd â datganiad cefnogi heb fod yn fwy na 1000 o eiriau, sy’n dangos sut yr ydych yn diwallu’r manylion personol.

hr@credu.cymru erbyn 9.00am ar Dydd Gwener 19eg Awst. Cyfweliadau i'w cynnal ddydd Iau 8 Medi.

**Nod gyda Gofalwyr Ifanc ac Oedolion Ifanc sy’n Gofalu:**

* Fe fyddwch yn gweithio tuag at siroedd (Ceredigion, Conwy, Sir Ddinbych a Wrecsam) lle bydd Gofalwyr Ifanc ac Oedolion Ifanc sy’n Gofalu yn cael eu cydnabod, eu gwerthfawrogi a’u cefnogi mewn ysgolion, o fewn y gymuned ac o fewn lleoliadau iechyd a gwasanaethau cymdeithasol.

**Nodau ar gyfer Credu:**

* Ennill capasisi a gallu cyfathrebu mawr ei angen o fewn y sefydliad.
* Creu seilwaith o Hyrwyddwyr a grwpiau Codi Ymwybyddiaeth am Ofalwyr Ifanc o fewn lleoliadau, fel y gallwn barhau i wneud gwaith codi ymwybyddiaeth wedi hyd bywyd y grant. Fe fydd hyn yn rhan o’r cynllun o’r cychwyn fel y bydd gan gymunedau 2 flynedd i ddatblygu grwpiau sy’n cynnal ac yn trefnu eu hunain a fydd wedi’u cysylltu gan rwydwaith sy’n cefnogi ac yn datblygu arfer codi ymwybyddiaeth i mewn i’r dyfodol.

**Amcanion:**

**Gweithio gyda’r tîm ehangach i:**

* Ddatblygu grwpiau gweithredu lleol Ymwybyddiaeth Gofalwyr Ifanc sy’n cadw’r momentwm codi ymwybyddiaeth gyda Gofalwyr Ifanc yn fyw trwy gydol y flwyddyn a phob blwyddyn y tu hwnt i hyd bywyd y grant. Bydd y grwpiau hyn yn ymateb i gyd-destun a chyfleoedd lleol gan fod yn ddyfeisgar yn gyson o ran codi ymwybyddiaeth a hyfforddiant.
* Annog ysgolion yn y pum sir i fabwysiadu polisi Gofalwyr Ifanc a datblygu adnoddau hyfforddiant perthnasol i ddyddiau hyfforddiant mewn swydd lleol, gwasanaethau ysgol ac adnoddau Addysg Bersonol a Chymdeithasol, ynghyd ag adnoddau ar gyfer Hyrwyddwyr Gofalwyr. Bydd hyn yn cael ei gyd-ddylunio a’i gyd-gynhyrchu gyda Gofalwyr Ifanc.

Bydd yr adnoddau yn ei gwneud yn haws i ysgolion ddatblygu arferion blynyddol o recriwtio hyrwyddwyr gofalwyr, gwneud hyfforddiant mewn swydd, cyflwyno gwasanaethau a gwersi Addysg Bersonol a Chymdeithasol, sy’n codi ymwybyddiaeth am Ofalwyr Ifanc.

* Galluogi Iechyd a Gwasanaethau Cymdeithasol i fabwysiadu arferion hyfforddi a chodi ymwybyddiaeth blynyddol gyda’u gweithlu.,Gweithio gyda’r Gofalwyr Ifanc rydych yn gweithio’n ddiwyd gyda hwy i wneud y deunyddiau yn ysbrydoledig ac yn drawsnewidiol.
* Sicrhau fod yr ymgyrchoedd yn urddasol ac yn gwneud i Ofalwyr Ifanc a’u teuluoedd i deimlo’n falch.
* Gwella profiadau pobl ifanc o’r ysgol a lleoliadau eraill yn y pen draw fel y bydd eu cyfleoedd mewn bywyd yn gwella.
* Cefnogi Gofalwyr Ifanc sy’n gysylltiedig â’r ymdrech cyd-gynhyrchu i ennill llawer o sgiliau a phrofiad fel rhan o’u cysylltiad gyda’r gwaith.
* Cadw agenda’r Gofalwyr Ifanc yn y cyfryngau lleol.

**Mae cwmpas y rôl yn cynnwys:**

Cefnogaeth sy’n canolbwyntio ar yr Unigolyn

* Ymgysylltu gyda Hyrwyddwyr Gofalwyr Ifanc mewn ffordd sy’n canolbwyntio ar yr unigolyn, yn gydweithredol ac yn cydnabod cryfderau ynghyd ag anghenion.
* Sicrhau fod yr holl ymgyrchoedd codi ymwybyddiaeth yn cael eu tywys gan Ofalwyr Ifanc ac yn cael eu cyd-gynhyrchu ochr yn ochr â Hyrwyddwyr Gofalwyr Ifanc.

Cefnogi Gofalwyr i deimlo wedi’u cysylltu mwy gydag eraill

* Cefnogi datblygu grwpiau cyfoedion Gofalwyr Ifanc ar gyfer y rheini sydd eisiau codi ymwybyddiaeth a rhannu eu storïau i godi ymwybyddiaeth am ofalu
* Cynllunio a hwyluso Hyrwyddwr Gofalwyr a grwpiau cynrychiolwyr.

Codi ymwybyddiaeth o fewn cymunedau lleol ac ymysg gwasanaethau sy’n effeithio ar fywydau Gofalwyr Ifanc

* Hwyluso hyfforddiant Ymwybyddiaeth Gofalwyr i weithwyr proffesiynol ac aelodau’r gymuned.
* Cydlynu digwyddiadau cymunedol ‘Troi Fyny a Rocio’ i godi ymwybyddiaeth a chyflwyno gwybodaeth
* Datblygu a rhannu deunyddiau codi ymwybyddiaeth/deunyddiau hyrwyddo
* Arwain ar recriwtio, hyfforddiant a grwpiau pellach i Hyrwyddwyr Gofalwyr i helpu codi ymwybyddiaeth am ofalu

Monitro, adrodd a gweinyddiaeth

* Monitro’r prosiect yn seiliedig ar gynllun y prosiect gyda cherrig milltir allweddol.
* Olrhain, rheoli ac adrodd ar gyllideb y prosiect.
* Llunio adroddiadau cynnydd i olrhain a chyfathrebu ar gyflawni nodau cyraeddadwy’r prosiect ar sail chwarterol.
* Gwerthuso’r prosiect ac adrodd ar hyn gydag argymhellion i gynnal yr hyn a ddysgwyd o’r prosiect.
* Cwblhau taenlenni, ffurflenni treuliau a dyletswyddau gweinyddol eich hunan – ynghyd â goruchwylio’r dyletswyddau hynny sy’n gysylltiedig â bod yn rheolwr llinell dros Weithiwr Codi Ymwybyddiaeth.
* Drafftio astudiaethau Achos a Storïau Gofalwyr i amlygu Materion Gofalwyr a’r gwahaniaeth a wnaed i Ofalwyr.

Gwerthuso a dysgu

* Rhannu’r hyn a ddysgwyd a mewnwelediadau o’ch arfer i’n galluogi ni i ddiwygio ein dull i gefnogi gofalwyr.

Cynnal egwyddorion trefniadaethol

* I **werthfawrogi pob unigolyn** yn y ffordd rydym yn meddwl, yn siarad ac yn gweithredu. Rydym yn gwneud **caredigrwydd** yn flaenoriaeth.
* I **wrando** i ddeall
* I ganolbwyntio ar **gryfderau** pob unigolyn a **galluogi** pobl i rannu a defnyddio eu doniau lle y maent yn dymuno
* I ganolbwyntio ar y **deilliannau** sy’n cyfrif i’r unigolyn a gefnogwn, eu teuluoedd a’u cymunedau
* I wneud yr hyn sy’n cyfrif pan y mae’n cyfrif
* I werthfawrogi **perthnasoedd** a rhwydweithiau a adeiladwyd ar **ymddiriedaeth**
* I fod yn **ddewr** a gwneud yr hyn sy’n iawn, nid yr hyn sy’n hawdd
* I **fyfyrio a dysgu** a **rhoi lle i eraill** i fyfyrio a dysgu.

Cynnal diogelwch

* Gweithio mewn ffordd sy’n cynnal diogelwch eich hunan a diogelwch pobl eraill – gan sicrhau fod asesiadau risg yn cael eu cynnal ar gyfer digwyddiadau a gweithgareddau a’u bod yn cael eu cyflwyno mewn dull Covid-diogel hefyd.

Dyletswyddau Cyffredinol

* Bod yn rhan weithgar o Ofalwyr Powys a thîm ehangach Credu, gan gysylltu gyda gweithwyr allanol eraill ynghyd â phartneriaid lleol eraill.
* Gweithio o fewn polisîau a gweithdrefnau Credu, gan gynnwys y rheini sy’n ymwneud â diogelu, cyfle cyfartal, iechyd a diogelwch, cyfrinachedd a gwarchod data, gan adrodd am unrhyw bryderon i unigolyn priodol.
* Cymryd rhan mewn hyfforddiant fel sy’n ofynnol a chymryd rôl weithgar yn eich gwerthusiad a’ch datblygiad proffesiynol eich hunan.
* Gweithredu fel model rôl da i eraill.
* Cyflawni unrhyw ddyletswyddau rhesymol eraill sy’n ofynnol o bosibl gan y Prif Swyddog Gweithredu neu’r Arweinydd Tîm.

|  |
| --- |
| **Manylion Personol**  |
|  | **Nodweddion**  | **Sgôr** | **Dull Asesu** |
| **Cymwysterau, Profiad a Gwybodaeth**  |
| 1 | Cymhwyster proffesiynol a/neu brofiad o weithio gyda chefnogi pobl neu ddatblygiad proffesiynol  | 5 | Ffurflen Gais |
| 2 | Profiad o gynllunio a chefnogi sy’n canolbwyntio ar yr unigolyn  | 5 | Ffurflen Gais Cyflwyniad |
| 3 | Profiad o reoli eu hunain, gweithwyr eraill a gwirfoddolwyr | 5 | Ffurflen Gais Cyflwyniad |
| 4 | Profiad o weithio gyda Gofalwyr | 2Dymunol | Ffurflen Gais |
| 5 | Profiad o sefydlu prosiectau a leolir o fewn y gymuned | 3Dymunol | Ffurflen Gais |
| 6 | Gwybodaeth am wasanaethau a ffynonellau o gefnogaeth i Ofalwyr yn yr ardal | 3Dymunol | Ffurflen Gais Cyfweliad |
| 8 | Gwybodaeth a dealltwriaeth am anghenion penodol Gofalwyr yn yr ardal | 3 | Ffurflen Gais Cyfweliad |
| 9 | Gwybodaeth a/neu brofiad o gydlynu a chyflwyno negeseuon ac ymgyrchoedd cyfathrebu llwyddiannus | 4 | Ffurflen Gais |
| 10 | Profiad o arfer myfyrgar | 3 | Ffurflen Gais Cyfweliad |
| **Sgiliau** |
| 12 | Sgiliau eiriolaeth | 4 | Ffurflen Gais |
| 13 | Sgiliau hwyluso grŵp | 5 | Ffurflen Gais Cyflwyniad Cyfweliad |
| 14 | Y gallu i gyfathrebu’n effeithiol ar bob lefel, gan gynnwys asiantaethau statudol a gwirfoddol. | 5 | Ffurflen GaisCyfweliad |
| 15 | Medrus wrth flaenoriaethu llwyth gwaith dan bwysau ac yn effeithiol wrth reoli amser. | 4 | Ffurflen Gais |
| 16 | Trefnu gweithgareddau a digwyddiadau | 4 | Ffurflen Gais Cyfweliad |
| 17 | Sgiliau monitro, gwerthuso ac adrodd  | 4 | Ffurflen Gais |
| 18 | Sgiliau sgwrsio sy’n canolbwyntio ar yr unigolyn ac ar ddeilliannau  | 5 | Ffurflen Gais Cyfweliad |
| 19 | Sgiliau cyfrifiadurol (Windows and Microsoft Office, Defnyddio Cronfeydd Data Pwrpasol)  | 5Hanfodol | Ffurflen Gais |
| 20 | Y gallu i siarad Cymraeg gyda Gofalwyr neu barodrwydd i gynyddu hyder i wneud hyn.  | 4Arbennig o Ddymunol | Ffurflen Gais |
| **Agwedd** |
| 21 | Angerddol i gefnogi pobl i wireddu eu deilliannau  | 5 | Ffurflen GaisCyfweliad |
| 22 | Galluogol a hwylusgar o ran agwedd i gefnogi pobl. Hyfforddwr a mentor naturiol  | 5 | Ffurflen Gais Cyfweliad Cyflwyniad |
| 23 | Awyddus i fyfyrio ar arfer a dysgu ohono  | 4 | Ffurflen GaisCyfweliad |
| 24 | Y gallu i ffurfio cydweithrediadau cynhyrchiol gyda sefydliadau a chydweithwyr eraill  | 5 | Ffurflen Gais Cyfweliad Cyflwyniad |
| 25 | Positif, cyfeillgar a hyderus  | 4 | Ffurflen Gais Cyfweliad |
| 26 | Rhagweithiol, dynamig a’r gallu i ysbrydoli a chymell brwdfrydedd mewn eraill  | 4 | Ffurflen Gais Cyfweliad |
| 27 | Ymroddedig tuag at roi cyfle cyfartal ar waith. | 5 | Ffurflen GaisCyfweliad |
| 28 | Egwyddorion cryf sy’n gydnaws ag egwyddorion Credu  | 5 | Ffurflen GaisCyfweliad |
| 29 | Agwedd hyblyg y gellir ei addasu tuag at y gwaith  | 4 | Ffurflen GaisCyfweliad |
| 30 | Meddyliwr creadigol, sy’n canolbwyntio ar atebion  | 4 | Ffurflen GaisCyfweliad |
| 31 | Parodrwydd i gymryd rhan mewn hyfforddiant cychwynnol ynghyd â datblygiad personol a threfniadaethol parhaus  | 5 | Ffurflen Gais Cyfweliad |
| 32 | Y gallu i gynnal cyfrinachedd fel moeseg | 5 | Ffurflen Gais Cyfweliad |
| **Arall** |
| 33 | Y gallu i deithio led led Ceredigion, Conwy, Sir Ddinbych a Wrecsam | 5 | Ffurflen Gais |
| 35 | Y gallu i weithio yn ystod oriau swyddfa arferol, rhai sesiynau rheolaidd fin nos a phenwythnosau/ dyddiau hir achlysurol.  | 4 | Ffurflen Gais Cyfweliad |